CELEX: 32021D0031
Language: ro
Date: 2021-01-13 00:00:00
Title: Decizia de punere în aplicare (UE) 2021/31 a Comisiei din 13 ianuarie 2021 de stabilire a normelor de aplicare a Regulamentului (UE) 2018/1862 al Parlamentului European și al Consiliului în ceea ce privește standardele minime de calitate a datelor și specificațiile tehnice pentru introducerea fotografiilor, a profilurilor ADN și a datelor dactiloscopice în Sistemul de informații Schengen (SIS) în domeniul cooperării polițienești și al cooperării judiciare în materie penală și de abrogare a Deciziei de punere în aplicare (UE) 2016/1345 a Comisiei [notificată cu numărul C(2020) 9228]

18.1.2021   
               
               
                  RO
               
               
                  Jurnalul Oficial al Uniunii Europene
               
               
                  L 15/1
               
            
         DECIZIA DE PUNERE ÎN APLICARE (UE) 2021/31 A COMISIEI
         din 13 ianuarie 2021
         de stabilire a normelor de aplicare a Regulamentului (UE) 2018/1862 al Parlamentului European și al Consiliului în ceea ce privește standardele minime de calitate a datelor și specificațiile tehnice pentru introducerea fotografiilor, a profilurilor ADN și a datelor dactiloscopice în Sistemul de informații Schengen (SIS) în domeniul cooperării polițienești și al cooperării judiciare în materie penală și de abrogare a Deciziei de punere în aplicare (UE) 2016/1345 a Comisiei
         
            
               [notificată cu numărul C(2020) 9228]
            
         
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2018/1862 al Parlamentului European și al Consiliului din 28 noiembrie 2018 privind instituirea, funcționarea și utilizarea Sistemului de informații Schengen (SIS) în domeniul cooperării polițienești și al cooperării judiciare în materie penală, de modificare și de abrogare a Deciziei 2007/533/JAI a Consiliului și de abrogare a Regulamentului (CE) nr. 1986/2006 al Parlamentului European și al Consiliului și a Deciziei 2010/261/UE a Comisiei (1), în special articolul 42 alineatul (5),
         întrucât:
         
                     (1)
                  
                  
                     În domeniul cooperării polițienești și al cooperării judiciare în materie penală, Sistemul de informații Schengen („SIS”) conține semnalări privind persoane și obiecte căutate de către autoritățile naționale competente în scopul asigurării unui nivel ridicat de securitate în spațiul de libertate, securitate și justiție.
                  
               
                     (2)
                  
                  
                     În temeiul articolului 20 alineatul (3) din Regulamentul (UE) 2018/1862, categoriile de date care pot fi introduse în SIS într-o semnalare privind o persoană includ fotografii, imagini faciale, profiluri ADN și date dactiloscopice (acestea din urmă incluzând atât amprente digitale, cât și amprente palmare). În temeiul articolului 22 alineatul (1) din Regulamentul (UE) 2018/1862, aceste date ar trebui introduse în SIS, dacă sunt disponibile.
                  
               
                     (3)
                  
                  
                     La articolul 42 alineatele (1) și (3) din Regulamentul (UE) 2018/1862 se prevede că fotografiile, imaginile faciale, profilurile ADN și datele dactiloscopice introduse într-o semnalare în SIS fac obiectul unei verificări a calității pentru a evalua dacă au fost îndeplinite standardele minime de calitate a datelor și specificațiile tehnice.
                  
               
                     (4)
                  
                  
                     Este necesar să se stabilească măsuri de punere în aplicare care să detalieze standardele minime de calitate a datelor și specificațiile tehnice pentru introducerea și stocarea acestor date în SIS.
                  
               
                     (5)
                  
                  
                     În temeiul articolului 43 alineatul (3) din Regulamentul (UE) 2018/1862, este permisă căutarea în datele dactiloscopice stocate în SIS prin utilizarea unor seturi complete sau incomplete de amprente digitale sau de amprente palmare descoperite la locul comiterii unor infracțiuni grave sau a unor infracțiuni de terorism dacă se poate stabili cu un grad ridicat de probabilitate că respectivele seturi de amprente aparțin autorului infracțiunii sau al actului terorist și cu condiția să se efectueze simultan o căutare în bazele de date dactiloscopice naționale relevante ale statelor membre. În plus, în temeiul articolului 40 din Regulamentul (UE) 2018/1862, statele membre pot introduce în SIS semnalări referitoare la persoane necunoscute căutate care conțin numai date dactiloscopice descoperite la locul comiterii unor infracțiuni grave sau a unor infracțiuni de terorism. Ar trebui să se acorde o atenție deosebită stabilirii unor standarde de calitate aplicabile transmiterii acestor date dactiloscopice în SIS.
                  
               
                     (6)
                  
                  
                     Specificațiile ar trebui să stabilească doar nivelul de calitate necesar pentru introducerea și stocarea în SIS de fotografii care vor fi utilizate pentru a confirma identitatea unei persoane în conformitate cu articolul 43 alineatul (1) din regulamentul menționat. Nivelul de calitate necesar pentru introducerea și stocarea în SIS de fotografii care vor fi utilizate pentru a confirma identitatea unei persoane în temeiul articolului 43 alineatul (4) ar trebui stabilit într-o etapă ulterioară, dacă sunt îndeplinite condițiile prevăzute la articolul menționat. În consultare cu Grupul consultativ privind SIS II, eu-LISA ar trebui să dezvolte și să documenteze detaliile tehnice ale standardelor și specificațiilor stabilite în prezenta decizie în Documentul de control al interfeței SIS și în Specificațiile tehnice detaliate. Statele membre, Agenția Uniunii Europene pentru Cooperare în Materie de Aplicare a Legii (Europol), Agenția Uniunii Europene pentru Cooperare în Materie de Justiție Penală („Eurojust”) și Agenția Europeană pentru Poliția de Frontieră și Garda de Coastă ar trebui să își dezvolte sistemele în conformitate cu specificațiile prevăzute în aceste documente.
                  
               
                     (7)
                  
                  
                     În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu a participat la adoptarea Regulamentului (UE) 2018/1862, nu are obligații în temeiul acestuia și nu face obiectul aplicării sale. Cu toate acestea, având în vedere faptul că Regulamentul (UE) 2018/1862 se întemeiază pe acquis-ul Schengen, Danemarca, în conformitate cu articolul 4 din protocolul respectiv, a notificat la data de 26 aprilie 2019 decizia sa de a transpune Regulamentul (UE) 2018/1862 în legislația sa națională. Prin urmare, Danemarca are obligația, în temeiul dreptului internațional, să pună în aplicare prezenta decizie.
                  
               
                     (8)
                  
                  
                     Irlanda participă la prezenta decizie, în conformitate cu articolul 5 alineatul (1) din Protocolul nr. 19 privind acquis-ul Schengen integrat în cadrul Uniunii Europene, anexat la TUE și la TFUE, și cu articolul 6 alineatul (2) din Decizia 2002/192/CE a Consiliului (2).
                  
               
                     (9)
                  
                  
                     În ceea ce privește Islanda și Norvegia, prezenta decizie constituie o dezvoltare a dispozițiilor acquis-ului Schengen în înțelesul Acordului încheiat de Consiliul Uniunii Europene și Republica Islanda și Regatul Norvegiei privind asocierea acestora din urmă la implementarea, aplicarea și dezvoltarea acquis-ului Schengen (3), care se află sub incidența articolului 1 punctul G din Decizia 1999/437/CE a Consiliului (4).
                  
               
                     (10)
                  
                  
                     În ceea ce privește Elveția, prezenta decizie constituie o dezvoltare a dispozițiilor acquis-ului Schengen în înțelesul Acordului între Uniunea Europeană, Comunitatea Europeană și Confederația Elvețiană cu privire la asocierea Confederației Elvețiene la punerea în aplicare, respectarea și dezvoltarea acquis-ului Schengen (5), care se află sub incidența articolului 1 punctul G din Decizia 1999/437/CE, coroborat cu articolul 3 din Decizia 2008/149/JAI a Consiliului (6).
                  
               
                     (11)
                  
                  
                     În ceea ce privește Liechtensteinul, prezenta decizie constituie o dezvoltare a dispozițiilor acquis-ului Schengen în înțelesul Protocolului între Uniunea Europeană, Comunitatea Europeană, Confederația Elvețiană și Principatul Liechtenstein privind aderarea Principatului Liechtenstein la Acordul între Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în practică, aplicarea și dezvoltarea acquis-ului Schengen (7), care se află sub incidența articolului 1 punctul G din Decizia 1999/437/CE, coroborat cu articolul 3 din Decizia 2011/349/UE a Consiliului (8).
                  
               
                     (12)
                  
                  
                     În ceea ce privește Bulgaria și România, prezenta decizie constituie un act care se întemeiază pe acquis-ul Schengen sau care se raportează la acesta în înțelesul articolului 4 alineatul (2) din Actul de aderare din 2005 și ar trebui coroborat cu Deciziile 2010/365/UE (9) și (UE) 2018/934 ale Consiliului (10).
                  
               
                     (13)
                  
                  
                     În ceea ce privește Croația, prezenta decizie constituie un act care se întemeiază pe acquis-ul Schengen sau care se raportează la acesta în înțelesul articolului 4 alineatul (2) din Actul de aderare din 2011 și ar trebui coroborat cu Decizia (UE) 2017/733 a Consiliului (11).
                  
               
                     (14)
                  
                  
                     În ceea ce privește Cipru, prezenta decizie constituie un act care se întemeiază pe acquis-ul Schengen sau care se raportează la acesta în înțelesul articolului 3 alineatul (2) din Actul de aderare din 2003.
                  
               
                     (15)
                  
                  
                     Autoritatea Europeană pentru Protecția Datelor a fost consultată în conformitate cu articolul 42 alineatul (1) din Regulamentul (UE) 2018/1725 al Parlamentului European și al Consiliului (12) și a emis un aviz la 26 august 2020.
                  
               
                     (16)
                  
                  
                     Măsurile prevăzute în prezenta decizie sunt conforme cu avizul Comitetului SIS-SIRENE pentru poliție,
                  
               ADOPTĂ PREZENTA DECIZIE:
         
            Articolul 1
            La introducerea și stocarea în SIS de fotografii, profiluri ADN și date dactiloscopice menționate la articolul 42 din Regulamentul (UE) 2018/1862, trebuie să se respecte standardele minime de calitate a datelor și specificațiile tehnice stabilite în anexa la prezenta decizie.
         
         
            Articolul 2
            Decizia de punere în aplicare (UE) 2016/1345 a Comisiei (13) se abrogă.
         
         
            Articolul 3
            Prezenta decizie se adresează statelor membre, Agenției Uniunii Europene pentru Cooperare în Materie de Aplicare a Legii, Agenției Uniunii Europene pentru Cooperare în Materie de Justiție Penală și Agenției Europene pentru Poliția de Frontieră și Garda de Coastă.
         
         
            Adoptată la Bruxelles, 13 ianuarie 2021.
            
               
                  Pentru Comisie
               
               Ylva JOHANSSON
               
                  Membru al Comisiei
               
            
         
         
            (1)  JO L 312, 7.12.2018, p. 56.
         
            (2)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).
         
            (3)  JO L 176, 10.7.1999, p 36.
         
            (4)  Decizia 1999/437/CE a Consiliului din 17 mai 1999 privind anumite modalități de aplicare a Acordului încheiat între Consiliul Uniunii Europene și Republica Islanda și Regatul Norvegiei în ceea ce privește asocierea acestor două state în vederea punerii în aplicare, a asigurării respectării și dezvoltării acquis-ului Schengen (JO L 176, 10.7.1999, p. 31).
         
            (5)  JO L 53, 27.2.2008, p. 52.
         
            (6)  Decizia 2008/149/JAI a Consiliului din 28 ianuarie 2008 privind încheierea, în numele Uniunii Europene, a Acordului între Uniunea Europeană, Comunitatea Europeană și Confederația Elvețiană cu privire la asocierea Confederației Elvețiene la punerea în aplicare, respectarea și dezvoltarea acquis-ului Schengen (JO L 53, 27.2.2008, p. 50).
         
            (7)  JO L 160, 18.6.2011, p. 21.
         
            (8)  Decizia 2011/349/UE a Consiliului din 7 martie 2011 privind încheierea, în numele Uniunii Europene, a Protocolului dintre Uniunea Europeană, Comunitatea Europeană, Confederația Elvețiană și Principatul Liechtenstein privind aderarea Principatului Liechtenstein la Acordul dintre Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în aplicare, respectarea și dezvoltarea acquis-ului Schengen, în special în ceea ce privește cooperarea judiciară în materie penală și cooperarea polițienească (JO L 160, 18.6.2011, p. 1).
         
            (9)  Decizia 2010/365/UE a Consiliului din 29 iunie 2010 privind aplicarea dispozițiilor acquis-ului Schengen referitoare la Sistemul de informații Schengen în Republica Bulgaria și în România (JO L 166, 1.7.2010, p. 17).
         
            (10)  Decizia (UE) 2018/934 a Consiliului din 25 iunie 2018 privind punerea în aplicare a dispozițiilor rămase ale acquis-ului Schengen referitoare la Sistemul de informații Schengen în Republica Bulgaria și în România (JO L 165, 2.7.2018, p. 37).
         
            (11)  Decizia (UE) 2017/733 a Consiliului din 25 aprilie 2017 privind aplicarea dispozițiilor acquis-ului Schengen referitoare la Sistemul de informații Schengen în Republica Croația (JO L 108, 26.4.2017, p. 31).
         
            (12)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).
         
            (13)  Decizia de punere în aplicare (UE) 2016/1345 a Comisiei din 4 august 2016 privind standardele minime de calitate a datelor pentru înregistrările de amprente digitale în cadrul Sistemului de informații Schengen de a doua generație (SIS II) (JO L 213, 6.8.2016, p. 15).
      
      
         
            ANEXĂ
            Standarde minime de calitate a datelor și specificații tehnice pentru utilizarea fotografiilor, a profilurilor ADN și a datelor dactiloscopice în SIS
            1.   Date dactiloscopice
            
            1.1.   
                  Categorii de date dactiloscopice utilizate în SIS
               
            
            Următoarele categorii de date dactiloscopice pot fi utilizate în SIS:
            
                        (a)
                     
                     
                        amprente digitale plane, inclusiv amprente plane de la degetul mare (imagini multi-deget) și amprente plane prelevate simultan de la celelalte patru degete de la aceeași mână (imagini multi-deget);
                     
                  
                        (b)
                     
                     
                        amprente digitale prelevate prin rulare;
                     
                  
                        (c)
                     
                     
                        amprente palmare;
                     
                  
                        (d)
                     
                     
                        urme papilare digitale: seturi complete sau incomplete de amprente digitale de origine necunoscută descoperite la locul comiterii unor infracțiuni de terorism sau a altor infracțiuni grave care fac obiectul anchetei;
                     
                  
                        (e)
                     
                     
                        urme palmare: seturi complete sau incomplete de amprente palmare de origine necunoscută descoperite la locul comiterii unor infracțiuni de terorism sau a altor infracțiuni grave care fac obiectul anchetei.
                     
                  1.2.   
                  Formate de date dactiloscopice autorizate
               
            
            Statele membre pot transmite în SIS central:
            
                        (a)
                     
                     
                        datele captate cu ajutorul dispozitivelor de scanare în direct la nivel național care sunt capabile să capteze și să segmenteze până la zece amprente digitale individuale; rulate, plane sau ambele;
                     
                  
                        (b)
                     
                     
                        amprente digitale și amprente palmare prelevate cu cerneală; rulate, plane sau ambele, scanate digital la calitatea și rezoluția corespunzătoare.
                     
                  AFIS, sistemul automat de identificare a amprentelor digitale din cadrul SIS central (sistemul AFIS din cadrul CS-SIS), astfel cum este definit la articolul 43 alineatul (2) din Regulamentul (UE) 2018/1862, trebuie să fie compatibil și interoperabil cu formatele de date dactiloscopice menționate la literele (a) și (b).
            1.3.   
                  Standarde minime de calitate a datelor și specificații tehnice
               
            
            1.3.1.   Format de fișier și de compresie („dosar dactiloscopic”)
            
            Formatul de intrare pentru transmiterea datelor dactiloscopice („dosarul dactiloscopic”) în SIS trebuie să fie conform cu standardul SIS NIST bazat pe formatul binar ANSI/NIST (1).
            Se va institui o funcționalitate de verificare SIS NIST la nivelul funcției de suport tehnic a SIS central (CS-SIS) pentru verificarea conformității dosarului dactiloscopic transmis cu standardul SIS NIST.
            Dosarele dactiloscopice care nu respectă standardul SIS NIST definit vor fi respinse de sistemul AFIS din cadrul CS-SIS și nu vor fi stocate în SIS central. În cazul în care un fișier neconform este respins de sistemul AFIS din cadrul CS-SIS, CS-SIS transmite un mesaj de eroare statului membru care a transmis datele.
            1.3.2.   Formatul și rezoluția imaginii
            
            Imaginile amprentelor digitale și ale amprentelor palmare menționate la secțiunea 1.1 literele (a), (b) și (c) trebuie să aibă o rezoluție nominală de 1 000 ppi sau de 500 ppi cu 256 de niveluri de gri pentru a fi prelucrate de CS-SIS. Imaginile cu rezoluție de 500 ppi trebuie introduse în format WSQ, iar imaginile cu rezoluție de 1 000 ppi trebuie introduse în format JPEG2000 (JP2).
            Imaginile urmelor papilare digitale și ale urmelor palmare menționate la secțiunea 1.1 literele (d) și (e) trebuie să aibă o rezoluție de 500 ppi sau de 1 000 ppi pentru a fi prelucrate de CS-SIS. Imaginile cu rezoluție de 500 ppi trebuie introduse în format WSQ, iar imaginile cu rezoluție de 1 000 ppi trebuie introduse în format JPEG2000 (JP2). Pentru cele două tipuri de imagini cu rezoluții diferite trebuie utilizată compresia Lossless JPEG.
            1.3.3.   Praguri de calitate pentru stocarea și utilizarea imaginilor amprentelor digitale și ale amprentelor palmare în sistemul AFIS din cadrul CS-SIS
            
            Imaginile dactiloscopice trebuie să respecte pragurile de calitate stabilite în Documentul de control al interfeței SIS și în Specificațiile tehnice detaliate pentru a fi stocate și utilizate în sistemul AFIS din cadrul CS-SIS.
            Statelor membre li se recomandă să verifice dacă imaginile dactiloscopice respectă pragurile de calitate înainte de a le transmite în CS-SIS.
            Dosarele dactiloscopice conforme care conțin imagini dactiloscopice ale amprentelor digitale sau ale amprentelor palmare sub pragurile de calitate nu vor fi stocate în sistemul AFIS din cadrul CS-SIS și nu vor fi utilizate pentru efectuarea de căutări biometrice. Dosarele dactiloscopice care conțin imagini dactiloscopice respinse de sistemul AFIS din cadrul CS-SIS pot fi utilizate doar pentru a confirma identitatea unei persoane, în conformitate cu articolul 43 alineatul (1) din Regulamentul (UE) 2018/1862. CS-SIS trimite un mesaj de eroare statului membru care a transmis datele în cazul în care un fișier a fost respins de CS-SIS din cauza calității slabe a imaginilor.
            1.3.4.   Praguri de calitate pentru stocarea și utilizarea imaginilor urmelor papilare digitale și ale urmelor palmare în sistemul AFIS din cadrul CS-SIS
            
            Imaginile dactiloscopice ale urmelor papilare digitale și ale urmelor palmare trebuie să respecte pragurile de calitate stabilite în Documentul de control al interfeței SIS și în Specificațiile tehnice pentru a fi acceptate în sistemul AFIS din cadrul CS-SIS.
            Dosarele dactiloscopice conforme care conțin imagini dactiloscopice ale urmelor papilare digitale sau ale urmelor palmare sub pragul de calitate nu vor fi stocate în sistemul AFIS din cadrul CS-SIS. CS-SIS trimite un mesaj de eroare statului membru care a transmis datele în cazul în care un fișier a fost respins de CS-SIS din cauza calității slabe a imaginilor.
            1.4.   
                  Căutări biometrice
               
            
            Sistemul AFIS din cadrul CS-SIS va oferi posibilitatea de a efectua căutări biometrice pentru toate tipurile de imagini dactiloscopice care îndeplinesc cerințele de calitate stabilite la punctele 1.3.3 și 1.3.4.
            Cerințele privind performanța și acuratețea biometrică pentru diferitele categorii de căutări biometrice în sistemul AFIS din cadrul CS-SIS sunt stabilite în Documentul de control al interfeței SIS și în Specificațiile tehnice detaliate.
            2.   Fotografii
            
            Pentru introducerea de fotografii în SIS trebuie utilizată o rezoluție minimă de 480 × 600 pixeli cu 24 biți de intensitate a culorii.
            3.   Profiluri ADN
            
            Tipul de fișier pentru descrierea profilurilor ADN trebuie să folosească limbajul de marcare extensibil (XML). Structura fișierului trebuie să respecte standardul CODIS (Combined DNA Index System) (2) pentru a descrie profilul ADN care urmează să fie stocat în SIS.
            
               (1)  Standardul național american pentru sisteme de informații/Institutul Național pentru Standarde și Tehnologie (American National Standard for Information Systems/National Institute of Standards and Technology).
            
               (2)  https://www.fbi.gov/services/laboratory/biometric-analysis/codis